Sulija (upė)
Sulija (isp. Río Zulia) – upė Pietų Amerikos šiaurėje; Katatumbo dešinysis intakas. Prasideda Kolumbijoje, Šiaurės Santandere, Rytų Kordiljeros lagūnose. Teka į šiaurę per Kolumbiją, toliau – per Venesuelą, Sulijos valstiją (nuo šios upės ir kilo valstijos pavadinimas). Įteka į Katatumbą netoli Enkontradoso. Intakai: Grita, Oropė, Tačira, Pamplonita (dešinieji), Peralonsas, Salasaras, Motilonas, Medijas, Arboledasas, Madre Vjecha del Rio Tara (kairieji). Upės vanduo tiekiamas Kukutos miestui.